open-index/open-wikipedia-markdown huggingface dataset:
தோனூர்ப் போர்

**தோனூர்ப் போர்** முதலாம் இராஜராஜ சோழன் தலைமையிலான சோழர் படைக்கும் மேலைச் சாளுக்கிய அரசன் சத்தியாசிரேயனுக்கும் இடையில் கருநாடகத்தின் பீசப்பூர் மாவட்டத்திலுள்ள தோனூரில் 1007 இல் நடைபெற்ற போராகும்.
## சம்பவங்கள்
தார்வாட் கல்வெட்டுக்கள் "தமிழர்களைக் கொல்பவனான சத்யாசிரேயன் முடிக்குரிய இளவரசன் இராசேந்திர சோழனால் நடத்தப்பட்ட பிரதான சோழர் படையைத் தோற்கடித்து, அவர்களைப் பின்வாங்கும்படி செய்தான்" என்று கூறுகின்றது. தோனூர்  சோழப் பேரரசின் தொலைதூர வடக்கு எல்லையாக மாறியது.

## மேலைச் சாளுக்கியர்-சத்யாசிரயனுடன் போர்
சாளுக்கிய மன்னன் இரண்டாம் தைலப்பனுக்குப் பின்னர் அவனுடைய மகன் சத்தியாசிரயன் சாளுக்கிய மன்னனானான். சத்தியாசிரயனை எதிர்த்துப் போர் புரிந்து வெற்றியடைந்து, அவனிடமிருந்த செல்வத்தில் ஒரு பங்கைத் தஞ்சை பெரிய கோயிலுக்கு செலவழித்தான் என்று இராஜராஜன் கல்வெட்டுகளில் காணப்படுகிறது. மாளவ நாட்டு பாரமாரர் இதே சமயம் சாளுக்கியர்களை வடக்கிலிருந்து தாக்கினர். மேலைச் சாளுக்கியர் இருபெரும் பகைவரை ஒரே நேரத்தில் எதிர்த்துப் போரிட்டுச் சமாளிக்க முடியாமல் திணறினர். ஏறக்குறைய கி.பி 1003ம் ஆண்டைச் சேர்ந்த இராஜராஜ சோழனின் கல்வெட்டுகள்  ‘இரட்டப்பாடி’ ஏழரை இலட்சம் என்ற நாட்டைப் படையெடுத்து அதைக் கைப்பற்றினான் என்று கூறுகின்றன. ஆனால் திருவாலங்காட்டுச் செப்பேடுகள் சத்தியாசிரயன் இராஜராஜனது கடல் போன்ற பெரும்படையக் கண்டு அஞ்சிப் போர்க்களத்தை விட்டு ஓடிவிட்டான் என்று கூறுகின்றன.

## இராஜேந்திரன் தலைமை
தார்வார் மாவட்டம் ஹொட்டூரில் சத்தியாசிரேயனின் கல்வெட்டு ஒன்று, ’சோழ குலத்திற்கு அணியாக விளங்கியவனும் இராஜராஜ நித்தியாவிநோதனின் மகனுமாகிய, நூர்மடிச் சோழ இராஜேந்திர வித்தியாதரன் என்பவன், ஒன்பது லட்சம் வீரர்கள் அடங்கிய பெரும்படையுடன் பீஜப்பூர் மாவட்டத்திலுள்ள தோனூர் வரையில் வந்து, பெரும்போர் புரிந்து நாட்டைச் சூறையாடிப் பாழ்படுத்தியும் நகரங்களைக் கொளுத்தியும், இளங்குழவிகள், அந்தணர் என்றும் பாராமல் அவர்களைக் கொன்றும், கன்னியரைக் கைப்பற்றி மனைவியராக்கியும், அந்தச் சாதியை அழித்தும் அளவற்ற பொருள்களைக் கவர்ந்து கொண்டு தன்நாட்டுக்குத் திரும்பிச் சென்றான்” என்று  கூறுகிறது. இதன் பிறகு, ”தமிழரைக் கொன்று (திருள-மாரி) சத்தியாசிரயன் சோழரை விரட்டியடித்து, அவரிடமிருந்து தன் வஸ்து-வாகனத்தை மீட்டு தென் பகுதியையும் கைப்பற்றினான் ” என்று இதே கல்வெட்டு மேலும் கூறுகிறது. இதனால் இராஜேந்திரன் மேலைச் சாளுக்கிய நாட்டின் மீது படையெடுத்துச் சென்று இரட்டபாடியை வென்றான் என்ற செய்தி உறுதிப்படுத்தப்படுகிறது.

## சாளுக்கியப் போரின் விளைவுகள்
சோழர்களின் வடமேற்குப் படையெடுப்பின் மூலம் மைசூரில் கங்கர்களும் நுளம்பர்களும் ஆண்ட பகுதிகளோடு ஏறக்குறைய இப்போதையை பெல்லாரி மாவட்டம் முழுவதும் சோழ நாட்டுடன் இணைக்கப்பட்டது. இராஜராஜனின் கல்வெட்டோ அல்லது இக்காலச் சாளுக்கிய மன்னரது கல்வெட்டுக்களோ பெல்லாரியில் இதுவரை அகப்படவில்லை. ஆனால் பொதுவாக, சோழ நாட்டின் தொலைவெல்லைப் பகுதிகளில் அவர்களுடைய கல்வெட்டுகள் பெரிதும் காணப்படுவதில்லை. கங்கை, வேங்கி மண்டலங்களுக்கென்றே ஒரு மாதண்ட நாயகனை இராஜராஜன் தன் ஆட்சியின் இறுதியில் அமர்த்தியிருந்தான் என்பதே இவ்விரு மண்டலங்களும் ஒன்றோடொன்று இணைந்திருந்ததோடு சோழநாட்டுடன் சேர்ந்திருந்தன என்பதற்கும் போதுமான சான்றாகும்.

## உசாத்துணை நூல்கள்
* 

பகுப்பு:சோழர் போர்கள்
பகுப்பு:பிஜாப்பூர்
பகுப்பு:மேலைச் சாளுக்கியர்
காந்தளூர் சாலைப் போர்கள் (சோழரும் சேரரும்)

**காந்தளூர் சாலைப் போர்** சோழப் பேரரசர்களுக்கும் பிற்கால சேரர்களின் அரசின் படைகளுக்கும் இடையே தற்போதைய கேரளா அரசின் விழிஞம் எனுமிடத்திற்கு அருகிலுள்ள துறைமுகப் பட்டணமான காந்தளூர் சாலையில் (தற்போது வலியசாலா) கிட்டத்தட்ட கி.பி. 10ம் நூற்றாண்டு இறுதியிலும், பதினொன்றாம் நூற்றாண்டின் முற்பகுதியிலும் இடம்பெற்றன. முதலாம் போரில் முதலாம் இராசராசனும், இரண்டாம் போரில் முதலாம் இராசேந்திரன் சோழ வேந்தர்களாய் போருக்கு தலைமை தாங்கி சேர வேந்தர்களை வென்றனர்.

## காந்தளூர்
இராஜராஜ சோழனின் முதல் வெற்றியும் முதன்மையான வெற்றியும் காந்தளூர்ச்சாலை கலமறுத்தருளிய நிகழ்வே ஆகும். இம்மன்னனின் நான்காவது ஆட்சி ஆண்டிலிருந்து (கி.பி. 988) இந்த அடைமொழி இராஜராஜனின் கல்வெட்டுகளில் காணப்படுகிறது.

“சாலை கலமறுத்தளிய கோராஜகேசரி வன்மரான ஸ்ரீ ராஜராஜ தேவன்” என்றும், “காந்தளூர்ச் சாலை கலமறுத்தருளிய ஸ்ரீ ராஜராஜ தேவன்” என்றும் இரண்டு விதமாகக் கல்வெட்டுகளில் காணப்படுகின்றன. காந்தளூர்ச்சாலை என்பது கேரள மாநிலத்தின் தென் எல்லையில் திருவனந்தபுரத்தின் ஒரு பகுதியாக உள்ள வலியசாலை என்ற இடமே என்றும், கன்னியாகுமரி மாவட்டத்தின் எல்லையில் அமைந்துள்ள களியக்காவிளையைத் தாண்டிக் கேரள மாநிலத்தில் அமைந்துள்ள உதியன் பேரூரிலிருந்து பூவாறு என்ற ஊருக்குச் செல்லும் வழியில் அமைந்துள்ள காந்தளூர்தான் என்றும் இருவேறு விதமாக அடையாளம் காணப்படுகிறது.

முதலாம் இராசாதிராசனின் இரண்டு மெய்கீர்த்திகளிலுமே அவன் காந்தளூர் சாலையை வென்ற நிகழ்வு குறிக்கப்பட்டுள்ளது. 

## மேற்கோள்களும் குறிப்புகளும்

## வெளியிணைப்புகள்
*  எல்லைகள் 
*  காந்தளூர்ச்சாலை பற்றிய சொல்வனம் கட்டுரை
*  காந்தளூர்ச் சாலை - ஒரு மீள்பார்வை - கோகுல் சேஷாத்ரி

பகுப்பு:சோழர் போர்கள்
பகுப்பு:கேரள வரலாறு
பகுப்பு:சேரர் போர்கள்
சென்னைத் துறைமுகம் – மதுரவாயல் விரைவுச்சாலை

**சென்னைத் துறைமுகம் – [[மதுரவாயல்]] விரைவுச்சாலை** சென்னையில்  19 கிலோமீட்டர் (12 மைல்)  தொலைவிற்கு  உயரத்தில் கட்டமைக்கப்பட்டு வரும் ஒரு விரைவுவழிச் சாலையாகும். இது சென்னைத் துறைமுகத்தின் 10ம் எண் வாயிலில் துவங்கி கோயம்பேடு வரை கூவம் ஆற்றின் கரையோரமாகவும் பின்னர் தேசிய நெடுஞ்சாலை 4இன் நடுமத்தியிலும் மதுரவாயல் வரை உயர்ந்த தூண்களின் மேல் கட்டமைக்கப்பட்டு வருவதாகும். 

## துவக்கம்
இச்சாலைத் திட்டம் 1815 கோடி மதிப்பீட்டில் 2009 ஆண்டு துவக்கப்பட்டது. அப்போதைய இந்தியப் பிரதமர் மன்மோகன் சிங், தமிழக முதல்வர் மு. கருணாநிதி ஆகியோரால் அடிக்கல் நாட்டப்பட்டு திட்டப்பணிகள் துவக்கப்பட்டது. இத்திட்டத்தால் சென்னையில் போக்குவரத்து குறையும், துறைமுகத்தில் இருந்து மதுரவாயல் செல்ல தற்போதைய நிலையில் ஒன்று முதல் இரண்டு மணி நேரம் ஆகிறது. இத்திட்டம் செயல்படுத்தப்பட்டால் 15 முதல் 20 நிமிடங்களில் இந்த இடத்தைக் கடக்க போதுமானதாகும். கனரக வாகனங்கள் இந்த உயர்மட்ட சாலையில் செல்வதால் போக்குவரத்து குறையும் என்பது குறிப்பிடத்தக்கது. இச்சாலை கட்டுமானப்பணிகள் 15 விழுக்காடு முடிந்திருந்த நிலையில் 2011 ஆண்டு புதியதாக பொறுப்பேற்ற அ.தி.மு.க அரசு இச்சாலை திட்டத்துக்கு முட்டுக்கட்டை போட்டதால் பணிகள் நின்றன.

## மறுபரிசீலனை
2016 ஆம் ஆண்டு திசம்பரில் ஜெயலலிதாவின் மறைவையடுத்து புதிய முதல்வராக பொறுப்பேற்ற ஓ. பன்னீர்செல்வம் தலைமையிலான புதிய அரசு திட்டத்தை சில மாற்றங்களுடன் செயல்படுத்த குழு அமைத்து பரிசீலிப்பதாக அறிவித்தது.
## கட்டமைப்புப் பணிகள்

Image:Port-Maduravoyal Expressway2.jpg|மதுரவாயல் அருகே சாலை சந்திப்பு.
Image:Port-Maduravoyal Expressway1.jpg
Image:Port-Maduravoyal Expressway3.jpg

## மேற்கோள்கள்

பகுப்பு:சென்னை சாலைகள்
பகுப்பு:தமிழ்நாடு தொடர்புடைய திட்டங்கள்‎
பகுப்பு:இந்திய அளவிலான திட்டங்கள்
தேசிய நெடுஞ்சாலை 207 (இந்தியா)

**தேசிய நெடுஞ்சாலை 207** (*NH 207*, *தே.நெ.207*)  தமிழ்நாட்டின்  ஓசூரிலிருந்து துவங்கி கர்நாடகத்தின்  தோபெசுப்பேட் வரை செல்கின்ற தேசிய நெடுஞ்சாலை ஆகும். 155 கி.மீ. நீளமுள்ள இந்த நெடுஞ்சாலையில் 20 கி.மீ. தொலைவு தமிழ்நாட்டிலும் 135 கி.மீ. கர்நாடகத்திலும் உள்ளது.

## வழித்தடம்
* ஓசூர்
* சர்ஜாப்பூர்
* ஓசக்கோட்டை
* தேவனஹல்லி
* தொட்ட பல்லாப்பூர்
* தோபெசுப்பேட்
## சான்றுகோள்கள்

## வெளி இணைப்புகள்
* NH network map of India

பகுப்பு:இந்திய தேசிய நெடுஞ்சாலைகள்
தேசிய நெடுஞ்சாலை 208 (இந்தியா)

**தேசிய நெடுஞ்சாலை 744**  (**NH 744**, முன்னதாக தே.நெ. 208) தென்னிந்தியாவில் தமிழ்நாட்டிலுள்ள திருமங்கலத்தையும், கேரளாவிலுள்ள கொல்லத்தையும் இணைக்கும்  தேசிய நெடுஞ்சாலை ஆகும். கொல்லத்தில் தே.நெ.544யிலிருந்து துவங்கி தே.நெ.7இல் மதுரையின் புறநகர் திருமங்கலத்தில் இணைகிறது.
thumb|தேநெ 744இலுள்ள ஓர் அறிவிப்புப் பலகை|left

## வழித்தடம்
கொல்லம், கடப்பக்கடா, கேரளபுரம், கில்லிக்கொல்லூர், குந்தரா, எழுகோன், கொட்டரக்கரா, குன்னிக்கோடு, புனலூர், தென்மலை, ஆரியன்காவு, புல்லாரா, செங்கோட்டை, தென்காசி, கடையநல்லூர், புளியங்குடி, வாசுதேவநல்லூர், சிவகிரி, இராசபாளையம், திருவில்லிப்புத்தூர், டி. கல்லுப்பட்டி, திருமங்கலம்.

## சான்றுகோள்கள்


பகுப்பு:இந்திய தேசிய நெடுஞ்சாலைகள்
சோழர் கொடி

**சோழர் கொடி** புலிச் சின்னம் பொறித்த கொடியாக இருந்தது என வரலாற்று ஆதாரங்கள் தெரிவிக்கின்றன. எனினும், இவ்வாறுதான் அக்கொடி அமைந்ததென்பதற்கான ஆதாரங்கள் இதுவரை கிடைக்கவில்லை. ஆகவே, ஏனைய ஆதாரங்களற்ற கொடிகள் போன்று சோழர் கொடியும் உருவாக்கப்பட்டுள்ளது. இவ்வாறு சித்தரிக்கப்பட்ட கொடி சிவப்பு பின்புலத்தில், தொங்கல்வாய் துகிற்கொடி அமைப்பில், முழு உருவமும் தெரியத்தக்க மஞ்சள் நிறத்தில் கருப்பு வரிகள் கொண்ட புலி உருவத்துடன் காணப்படுகின்றது.

## புலிச் சின்னம் பொறித்த பிற கொடிகள்

படிமம்:Tamil Eelam Flag.svg|தமிழீழ விடுதலைப் புலிகளின் கொடி
படிமம்:Flag of the Federated Malay States (1895 - 1946).png|கூட்டாட்சி மலாய் அரசுகளின் கொடி (1895–1946)
படிமம்:Flag of Primorsky Krai.svg|பிறிமோர்சுக்கி நிலப்பரப்பு கொடி
படிமம்:Flag of Irkutsk Oblast.svg|இர்கூத்ஸ்க் ஒப்லாஸ்து கொடி
படிமம்:Naam Tamilar.jpg|நாம் தமிழர் கட்சிக் கொடி
படிமம்:பெண்ணேஸ்வர் கோயில் பொறிக்கப்பட்டுள்ள சோழரின் புலிச் சின்னம்.jpg|பெண்ணேஸ்வரர் கோயிலில் சோழ அரசியின் கல்வெட்டில் பொறிக்கப்பட்டுள்ள புலிச் சின்னம் 


## மேலும் பார்க்க
* தமிழீழத் தேசியக்கொடி

## உசாத்துணை

பகுப்பு:சோழர்
பகுப்பு:தேசியக் கொடிகள்
ஆல்ஃபா செண்ட்டாரி பிபி

thumb|right|300px|ஓவியரின் கைவண்ணத்தில் ஆல்ஃபா செண்ட்டாரி பிபி
**ஆல்ஃபா செண்ட்டாரி பிபி** (*Alpha Centauri Bb*) என்பது செண்டாரசு என்ற தெற்கு விண்மீன்குழுவில் ஏறத்தாழ 4.37 ஒளியாண்டு தூரத்தில் உள்ள உள்ள ஆல்ஃபா செண்ட்டாரி பி என்ற விண்மீனைச் சுற்றிவரும் ஒரு கே-வகைப் புறக்கோள் ஆகும். ஐரோப்பிய வானியலாளர் குழு ஒன்று இப்புறக்கோளைக் கண்டுபிடித்துள்ளதாக 2012 அக்டோபர் 16 ஆம் நாள் அன்று அறிவித்துள்ளது. பூமியைப் போன்ற எடையும், புதன் கோள் நமது சூரியனைச் சுற்றி வரும் தூரத்துக்குக் குறைவான தூரத்தில் (0.04 வாஅ) அதன் சூரியனைச் சுற்றியும் வருகிறது. இதனால் அது "வாழத்தகுந்த வலயத்துக்கு" வெளியே இது அமைத்துள்ளதாகக் கருதப்படுகிறது. இது தனது சூரியனை 3.236 நாட்களுக்கு ஒரு தடவை சுற்றி வருகிறது. இதன் மேற்பரப்பு வெப்பநிலை கிட்டத்தட்ட 1,200 செல்சியசு ஆகும்.

## மேற்கோள்கள்

பகுப்பு:புறக்கோள்கள்
தேசிய நெடுஞ்சாலை 209 (இந்தியா)

**தேசிய நெடுஞ்சாலை 209** தென்னிந்தியாவிலுள்ள ஓர் தேசிய நெடுஞ்சாலை ஆகும். இது  கர்நாடகத்தின் பெங்களூரு நகரின் பசவனகுடியிலுள்ள திவான் மாதவ் ராவ் சாலையில் துவங்கி  தமிழ்நாட்டின் திண்டுக்கல்லுக்கு வடக்கே வேடசந்தூரில் தே.நெ.7இல் இணைகிறது.  இந்தச் சாலை  காவிரி ஆற்றை மாலவல்லிக்கும் சட்டேகாலுக்கும் இடையே கடக்கிறது. இந்தச் சாலை கோயம்புத்தூருக்கும் ஈரோடு மாவட்டத்தின் சத்தியமங்கலத்திற்கும் இடையே *சத்தி சாலை* எனப்படுகிறது.  இது கோவை மாவட்டத்திலுள்ள முதன்மையான சாலைகளில் ஒன்றாக விளங்குகிறது.
## வழித்தடம்
### தமிழ்நாடு
அசனூர், பண்ணாரி, சத்தியமங்கலம், புளியம்பட்டி, அன்னூர்(கோவையின் புறநகர்), கோயம்புத்தூர், பொள்ளாச்சி, உடுமலைப்பேட்டை, மடத்துக்குளம் (கோவை மாவட்ட எல்லை), பழனி மற்றும் திண்டுக்கல்.
### கர்நாடகம்
புஞ்சனூர், சாமராஜநகர், யெலந்தூர், கொள்ளேகால், சட்டேகால், மாலவல்லி, அல்கூர், கனகப்புரா, அரோஹல்லி, கக்ளிப்பூர், பெங்களூரு

## விரிவாக்கம்
தேசிய நெடுஞ்சாலை 209, தமிழ்நாட்டிற்குள்ளே செல்லும் 131.9 கி.மீ நீளமுள்ள பொள்ளாச்சி - திண்டுக்கல் பிரிவு ரூ 3649 கோடி மதிப்பினில் மூன்றுகட்டங்களாக நான்கு வழிச்சாலையாக மேம்படுத்தப்படுகின்றது.

## காட்சிக்கூடம்

File:NH-209-Dimbam Ghat.jpg|NH-209, on the Dimbam Ghat, near Sathyamangalam, in Tamil Nadu
File:NH209-Bannari-Road-Sign.JPG|Sign board at NH-209 towards Coimbatore
File:Kanakapura-Road-Thalaghattapura-Post.jpg|NH 209 near Bangalore


## சான்றுகோள்கள்


பகுப்பு:இந்திய தேசிய நெடுஞ்சாலைகள்
சீன சண்டைக் கலைகள்

thumb|சீன சண்டைக் கலைகள்

**சீன சண்டைக் கலைகள்** எனவும் மாண்டரின் மொழியில் **வூசு** () எனவும் **[[குங்பூ]]** என பிரபல்யமாக அழைக்கப்படுவது () சீனாவில் பல நூற்றாண்டுகளுக்கு முன்பு விருத்தி செய்யப்பட்ட சீன சண்டைக் கலை முறைகள் ஆகும். இம் முறைகள் சண்டைக் கலைகளின் பொது தனித்தன்மைக்கு ஏற்ப "குடும்பங்களாக" (家, jiā), "பிரிவுகளாக" (派, pài) அல்லது "கற்பித்தலாக" (門, mén) வகைப்படுத்தப்பட்டுள்ளது. உதாரணமாக அவ்வாறான தனித் உடற் பயிற்சி உட்பட்ட தன்மைகள் மிருகம் போன்ற நடிப்புச் செயற்பாடாகவோ அல்லது சீனத் தத்துவஞானிகள், சமயங்கள், இதிகாசங்கள் ஆகியவற்றால் உயிர்ப்பூட்டப்பட்ட பயிற்சி முறைகளாகவோ காணப்படும். சுவாச மூலம் குவியச் செய்யபப்டும் முறைகள் *அகம்* (内家拳, nèijiāquán) எனவும், தசைகளை மேம்படுத்தி, நரம்புகளை வலிமைப்படுத்தி முக்கியத்துவம் கொடுக்கப்படும் முறைகள் *புறம்* (外家拳, wàijiāquán) எனவும் அடையாளப்படுத்தப்படும். புவியியல் அடிப்படையில் *வடக்கு* (北拳, běiquán) மற்றம் *தெற்கு* (南拳, nánquán) என வகைப்படுத்தப்படும் முறையும் முக்கியமானதொரு வகைப்படுத்தலாகும்.

## இவற்றையும் பார்க்க
* உஷூ

## உசாத்துணை
தேசிய நெடுஞ்சாலை 219 (இந்தியா)

**தேசிய நெடுஞ்சாலை 219** தமிழ்நாட்டின் கிருஷ்ணகிரி அருகில் தே.நெ.46இல் துவங்கி வடகிழக்கில் சென்று ஆந்திராவின் மதனப்பள்ளியில் முடிவடையும் ஓர் தேசிய நெடுஞ்சாலை ஆகும். 

## வழித்தடம்
கிருஷ்ணகிரி, குப்பம், வெங்கடகிரிக்கோட்டை, பேரெட்டிப்பள்ளி, பலமனேர், புங்கனூரு,   மதனப்பள்ளி. 

## மேற்கோள்கள்

பகுப்பு:இந்திய தேசிய நெடுஞ்சாலைகள்
ஐந்திணை மஞ்சிகன் சிறுநிகண்டு

இந்நூல் குறிஞ்சி, முல்லை, மருதம், நெய்தல், பாலை என ஐந்திணைகளுக்கு உரியத் தாவரங்களைப் பற்றிக் கூறும் சிறு நூல் ஆகும். ஆசிரியர்பெயர், ஐந்திணைச் சார்பு, அளவு, சிறுமை ஆகியவற்றால், இந்நூலுக்கு **ஐந்திணை மஞ்சிகன் சிறுநிகண்டு** எனப்பெயர் அமைந்தது. மஞ்சிகன் என்பவரால் எழுதப்பட்டது ஆகும். இந்நிகண்டு மாகறல் தி.பொன்னுசாமி முதலியாரால் பதிப்பிக்கப்பட்டுள்ளது.இவர் தமது முன்னுரையில், மாகறல் கார்த்திகேய முதலியாரிடமிருந்து இந்நிகண்டு கிடைத்ததாகக் கூறியுள்ளார்.

## அமைப்பு
பொதுவாக நிகண்டுகள் அனைத்திலும் கடவுள் வாழ்த்து, குரு வாழ்த்து, அவையடக்கம் போன்றவற்றால் ஏதாவது ஒன்று நூலின் தொடக்கத்தில் அமைந்திருக்கும். இந்நிகண்டில் இவைகளில் ஒன்றும் காணப்படவில்லை. பெருநிகண்டு என்னும் நிகண்டு ஒன்றின், தொடர்ச்சியாக இந்நூல் அமைந்திருக்கலாமென்றுக் கருதப்படுகிறது.

இந்நூல், எளிதில் மனனம் செய்வதற்கு ஏற்றவாறு 122 ஓரடி நூற்பாக்களைக் கொண்டுள்ளது. மரங்களின் பெயர்களையும், பிற தாவரங்களின் பெயர்களையும் கூறுகிறது. ஒவ்வொரு நூற்பாவும், ஒரு மரத்தைப் பற்றி என, 122 மரங்களின் பெயர்கள் குறிப்பிடப்பட்டுள்ளன.
ஒவ்வொரு நூற்பாவும் ஆகும், எனப்படும், எனப்படுமே என்று முடிவதாக அமைந்துள்ளது.

## உள்ளடக்கம்
ஒவ்வொரு மரத்துக்கும் பெரும்பான்மை 2 பெயர்களும் (தடவம், தணக்கு-56) சிறுபான்மை பெயர்கள் (பிசிதம், மந்தம், வெள்ளறுகு-68) என மூன்று பெயர்கள் வரை சுட்டியுள்ளதைக் காணமுடிகிறது. மேலும், மருத்துவ குணமிக்க மரங்களையும், வாசனைப் பொருள் மிகுந்த மரங்களையும் குறிப்பிடுகிறதேயன்றி, அவற்றின் பயன்பாடு பற்றிக் கூறப்படவில்லை.

### பட்டியல் இடப்பட்ட தாவரங்கள்
**மரங்கள்**: பிரம்பு, சிறுமுன்னை, பெருமுன்னை, தென்னை, பனை, வெண்முருங்கை, மூங்கில், தகரை, ஈஞ்சு, நிலவேம்பு, ஆலம், மகிழ், கொன்றை, குரா, செருந்தி, சந்தனம், அரசு, கோங்கம், ஒதியம், புளி, குங்குமம், அனிச்சம், கொய்யா, ஆத்தி, தேறு, இரும்பிலி, தும்பிலி, கடம்பு, பிடா, ஊசிப்பாலை, பெருமரம், கருங்குன்றி ஆகியன.

**மூலிகைகள்**: மூலிகை (ஒடதி, ஒடதம்), கருநாகதாளி, அறுகு, சித்திரமூலம், நஞ்சுமுறிச்சான், முடக்கற்றான், பச்சிலை, ஆவிரை, தான்றி, பல்லி, பொருதலை, குதம்பை, தணக்கு, செம்பு, பிரமி, ஈயுணி, வெள்ளறுகு, காக்கணம், கஞ்சாங்கோரை, கொறுக்கை, நன்னாரி, நெடுங்கோரை, கரும் பிரண்டை, திரிதளமூலி, பாற்சொற்றி, சிறுநெல்லி, செந்தூதளை, வெண்தூதளை, கரிசலாங்கண்ணி, நெருஞ்சில், துளசி ஆகியன மூலிகைச் செடிகள் ஆகும்.

**கீரைகள்**: சிறுகீரை, தொய்யா, கானாங்கீரை, பொன்னாங்கண்ணி ஆகியன பற்றிக் கூறப்பட்டுள்ளன.

## ஒப்பீடு
திவாகரம், பிங்கலம் ஆகிய இரண்டு நிகண்டுகளிலும் மரப்பெயர்கள் பற்றிக் குறிப்பிட்டிருக்கின்றன. இவற்றின்மரப்பெயர்த் தொகுதிகளோடு, ஒப்பிட்டுப் பார்த்தால், பல புதிய பெயர்கள் புலப்படுகின்றன. சான்றாக இந்நிகண்டு தென்னையின் பெயரைக் குறிப்பிடும்போது நாலிநாரி, தெங்கு தென்னை (7) என்கிறது. ஆனால் திவாகரம், நாளிகேரம், தெங்கு தழை என நவில்வர் (திவா.702) என்றே குறிப்பிடுகிறது.

பகுப்பு:நிகண்டுகள்
பகுப்பு:தமிழர் தாவரவியல் தமிழ் நூல்கள்
பகுப்பு:மரங்கள்
பகுப்பு:நிகண்டுகள்
பகுப்பு:மூலிகைகள்
தேசிய நெடுஞ்சாலை 183 (இந்தியா)

**தேசிய நெடுஞ்சாலை 183** (*National Highway 183 (India)*) இந்தியாவில் அமைந்துள்ளது. இது தென்னிந்தியாவில் கேரளத்தின் உள்ள கொல்லத்தினை  தமிழ்நாட்டின்  தேனியையுடன் இணைக்கும் தேசிய நெடுஞ்சாலை ஆகும். கொல்லத்திலிருந்து தொடங்கி வடக்கு நோக்கிச் சென்று கோட்டயத்தில் கிழக்கே திரும்பி பெரியார் வனவிலங்கு சரணாலயத்தின் வடக்கு எல்லை வழியாகத் தமிழக எல்லையைக் கடந்து திண்டுக்கல் அருகே முடிவடைகிறது. இது தே. நெ. 83 (கோவை - நாகப்பட்டினம்) உடன் இணைகிறது. 

## காலக்கோடு
இந்த நெடுஞ்சாலை முன்பு **தே. நெ. 220** என்று அழைக்கப்பட்டது.

## வழித்தடம்

### கேரளம்
கொல்லம் → அஞ்சலுமூடு → அடூர் → செங்கனூர் → திருவல்லா → சங்கனாசேரி → கோட்டயம் → பாம்பாடி → கொடுங்கூர் → பொன்குன்னம் → கஞ்சிரப்பள்ளி → பொடிமட்டம் குன்றம் → முண்டகயூர் பெர்க்கமாவண்டி →

### தமிழ்நாடு
கூடலூர் → கம்பம் → உத்தமபாளையம், சின்னமனூர் → வீரபாண்டி → தேனி, பெரியகுளம் → தேவதானப்பட்டி → பட்லகுண்டு → திண்டுக்கல்

## தேசிய நெடுஞ்சாலை 183A
புதிய நெடுஞ்சாலை 183A (இந்தியா) மார்ச் 2014-ல் அறிவிக்கப்பட்டது. இது பன்மனா டைட்டானியம் சந்திப்பிலிருந்து (கொல்லம் அருகே) தேவலக்கரை - கோவூர் - சாஸ்தாங்கோட்டை - பரணிகாவு - கடம்பநாடு - மணக்காலா - அடூர் - ஆனந்தப்பள்ளி - தட்டையில் - காய்பட்டூர் - ஓமாலூர் - பத்தனம்திட்டா – மயிலாப்ரா – கும்பலாம்பொய்கா – வடசேரிகரை – பெருநாடு – லஹை – பிளாப்பள்ளி – கானமலை – முக்கூட்டுதாரா – எருமேலி – முண்டக்காயம் வழியாகச் செல்கின்றது. இந்த நெடுஞ்சாலை, கோட்டயத்திலிருந்து நீண்ட பாதையை விட, அடூரிலிருந்து, கைப்பட்டூர், பத்தனம்திட்டா வழியாக வண்டிப்பெரியாருக்குச் செல்லும் தூரம் குறைவானப் பாதையாகும்.

## சான்றுகோள்கள்

* சாலை போக்குவரத்து மற்றும் நெடுஞ்சாலைகள் அமைச்சகம்

பகுப்பு:இந்திய தேசிய நெடுஞ்சாலைகள்
பகுப்பு:தமிழ்நாட்டில் தேசிய நெடுஞ்சாலைகள்
நிஞ்சிட்சு

எனவும், சிலவேளை  என பரிமாற்றம் செய்யக்கூடிய சொல்லாகவும் பாவிக்கப்படுவது சண்டைக் கலையும், மரபுப் போரற்ற, கரந்தடிப் போர்களின் தந்திதிரோபாயம், போர் உத்தி மற்றும் வேவு பார்த்தல் கலையாக திட்டமிட்டு *சினோபி* (நிஞ்ஜிட்சு பயில்பவர் என்று அர்த்தம்) எனப்படுபவர்களால் (சப்பானுக்கு வெளியில் பொதுவாக *[[நிஞ்சா]]* என அறியப்படுவர்) பயிலப்படுவதாகும்.

## உசாத்துணை

## வெளி இணைப்பு
* Ninjutsu techniques Ninjutsu kata and techniques in the AKBAN wiki

பகுப்பு:தற்காப்புக் கலைகள்
யூதாசு இஸ்காரியோத்து

thumb|"யூதாசின் முத்தம்" (1866) ஓவியர்: கஸ்தவ் தோரே|250px
**யூதாசு இஸ்காரியோத்து** (*Judas Iscariot*) என்பவர் இயேசுவின் பன்னிரு திருத்தூதர்களுள் ஒருவர். இவர் இயேசுவை முப்பது வெள்ளிக்காசுகளுக்காக முத்தமிட்டு குருக்களும் பரிசேயரும் அனுப்பிய காவலர்களிடம் காட்டிக்கொடுத்தார் என விவிலியம் கூறுகின்றது.

## யூதாசின் இறப்பு
தம்மால் இயேசு தண்டனைத் தீர்ப்பு அடைந்ததைக் கண்டபோது யூதாசு மனம் வருந்தி தலைமைக் குருக்களிடமும் மூப்பர்களிடமும் முப்பது வெள்ளிக் காசுகளையும் திருப்பிக் கொண்டு வர, அதை அவர்கள் வாங்க மறுத்ததால் அந்த வெள்ளிக் காசுகளைக் கோவிலில் எறிந்து விட்டுப் புறப்பட்டுப் போய்த் தூக்குப் போட்டுக் கொண்டதாக விவிலியத்தில் மத்தேயு நற்செய்தி கூறுகின்றது. ஆயினும் திருத்தூதர் பணிகளின் படி, இவர் தனது செயலுக்கு கிடைத்த கூலியைக் கொண்டு ஒரு நிலத்தை வாங்கினார் எனவும். பின்பு இவர் தலைகீழாய் விழ, வயிறு வெடித்து, குடலெல்லாம் சிதறிப்போயின என்றும், இவர் வாங்கிய நிலத்தை 'இரத்தநிலம்' என அனைவரும் அழைத்ததாகவும் குறிக்கின்றது.

## பிற நம்பிக்கைகள்
ஞானக் கொள்கை என்னும் தப்பறைக்கொள்கை என கண்டிக்கப்பட்ட கொள்கையினைக் கொண்டிருந்த குழுவினர்களிடையே இருந்த யூதாசு நற்செய்தி என்னும் நூல், யூதாசுவே இயேசுவின் மிக நெறுங்கிய நண்பர் எனவும், அவரின் ஒரே உண்மையான சீடர் எனவும் குறிக்கின்றது. மேலும் யூதாசு இயேசுவின் அறிவுரைப்படியே காட்டிக்கொடுத்ததாகவும், இதனால் யூதாசு இயேசுவின் ஆன்மா பருப்பொருள் உலகத்திலிருந்து விடுதலை பெற உதவியதாகவும் குறிப்பிடுகின்றது.

## மேற்கோள்கள்

பகுப்பு:திருத்தூதர்கள்
பகுப்பு:தற்கொலை செய்து கொண்டோர்
பகுப்பு:முதலாம் நூற்றாண்டு இறப்புகள்
பட்டோடி நவாப்

**பட்டோடியின் நவாப்** *(Nawab of Pataudi)* என்பது முந்தைய பட்டோடி சமஸ்தானத்து அரசர்களைக் குறிக்கும் பட்டம். இப்பகுதி இன்றைய அரியானா மாநிலத்தில் பட்டோடி வருவாய் வட்டத்தில் உள்ளது. 1971 ஆம் ஆண்டில் 26 ஆவது சட்டதிருத்தம் மூலம் அரசர்களின் உரிமை ஒழிக்கப்பட்ட பின்னர் நவாப் பட்டம் என்பது பெயரளவில் மட்டுமே உள்ளது.

பட்டோடி சமஸ்தானத்தின் எட்டாவது நவாப் **இப்திக்கார் அலி கான் பட்டோடி** விடுதலைக்கு முற்பட்ட இந்தியத் துடுப்பாட்ட அணியின் தலைவர். இவரது மகனும் ஒன்பதாவது நவாபுமான மன்சூர் அலிகான் பட்டோடி விடுதலை பெற்ற இந்தியத் துடுப்பாட்ட அணியின் தலைவர்.
மன்சூர் அலிகான் பட்டோடியின் மகனான நடிகர் சாயிஃப் அலி கான் 2011 ஆம் ஆண்டு பத்தவாது நவாபாகப் பட்டமேற்றுள்ளார்.

பகுப்பு:இந்தியாவின் முக்கிய குடும்பங்கள்
பகுப்பு:குர்கான் மாவட்டம்
பகுப்பு:அரியானாவின் வரலாறு

## மேற்கோள்கள்
பெரியதம்பிரான்

thumb|right|200px|பெரியதம்பிரான்
**பெரியதம்பிரான்** (*Periyatambiran*) ஆகமம் சாராத கிராம தெய்வ வழிபாட்டு முறைகளில்  காணப்படும் ஒரு அரசர் ஆவார்.
 இலங்கையின் கிழக்குப் பகுதியில் பெரியதம்பிரான் வழிபாடு ஆங்காங்கே காணப்படுகின்றது. மட்டக்களப்பில் குடியேறிய 17 சிறைக்குடிகளுள் ஒன்றான வண்ணார் குல மக்களின் குலதெய்வமாக இவ்வழிபாடு குறிப்பிடப்படுகின்றது.

## ஐதீகக் கதை
சிவபெருமானைப் புறக்கணித்து விட்டு தக்கன் யாகம் ஒன்றை நடாத்துகின்றான். சிவனுக்கு சேரவேண்டிய அவிபாகங்களையும் தர மறுக்கின்றான். இந்நிலையில் இவ் யாகத்தை நடக்காது செய்ய வீரபத்திரனும் காளியும் செல்கின்றார்கள். இந்த யாக குண்டலத்தில் இருந்து பெரிய தம்பிரான் தோன்றிதாக புராணம் கூறுகின்றது. இதனால் பெரிய தம்பிரான், தக்கயாகேசுவரன் எனவும் அழைக்கப்படுகின்றார்.

## வழிபாட்டுமுறை
thumb|right|200px|பெரியதம்பிரான் வழிபாடு

வருடாந்த சடங்கு ஆடி மாத முழுமதி தினத்தை இறுதி நாளாகக் கொண்டு நடைபெறும். இளநீர், கரும்பு, முக்கனி, கடலை, பொங்கல் என்பன இத்தெய்வத்துக்குரிய நைவேத்தியப் பொருள்களாகும்.

துணைத்தெய்வம் நீலாசோதையன்; பரிவார தெய்வங்கள் பிள்ளையார், வைரவர், முருகன், வீரபத்திரர், திருமால், அம்மன்.

## மேற்கோள்கள்

பகுப்பு:இந்து சமய வழிபாடுகள்
பகுப்பு:இலங்கையில் இந்து சமயம்
பகுப்பு:குலதெய்வக் கோயில்கள்
மாதங்கலீலா

**மாதங்கலீலா** என்பது ஆசிய யானைகளைப் பற்றிய ஒரு மலையாள நூல். இதை எழுதியவர் திருமங்கலத்து நீலகண்டன்.  மாதங்கம் என்றால் யானை என்று பொருள். 1942 ஆம் ஆண்டில் திருவிதாங்கூர் யுனிவர்சிட்டி பிரஸ் இந்நூலை வெளியிட்டது. இந்நூல் முழுக்க முழுக்க கவிதை நடையில் அமைந்தது. அடிப்படையில் இந் கஜலட்சண சாத்திரம் எனும் சமசுகிருத நூலின் தழுவல் என்று கூறப்படுகிறது. 

## மேற்கோள்கள்

பகுப்பு:மலையாள நூல்கள்
பகுப்பு:யானைகள்
மணிமாலா ஆறு

thumb|right|250px|மணிமாலா ஆறு
**மணிமாலா ஆறு** கேரள மாநிலத்தின் முக்கிய ஆறுகளில் ஒன்று. இது இடுக்கி மாவட்டத்திலுள்ள பீர்மேட்டை அடுத்த தட்டமலையில் உற்பத்தியாகிறது. இங்கிருந்து கோட்டயம், பந்தனம்திட்டா மாவட்டங்களில் ஓடி இறுதியில் ஆலப்புழா மாவட்டத்தின் திருவல்லாவில் பம்பை ஆற்றில் கலக்கிறது. இவ்வாற்றின் நீளம் 91.73 கி.மீ. முண்டக்கயம், எருமேலி, மணிமல, மல்லப்பள்ளி, சம்பக்குளம் ஆகிய ஊர்கள் இவ்வாற்றங்கரையில் அமைந்துள்ளன.

## மேற்கோள்கள்

பகுப்பு:பம்பை ஆறு
பகுப்பு:இடுக்கி மாவட்ட ஆறுகள்
பகுப்பு:கோட்டயம் மாவட்ட ஆறுகள்
பகுப்பு:பத்தனம்திட்டா மாவட்ட ஆறுகள்
பகுப்பு:ஆலப்புழை மாவட்ட ஆறுகள்
மணக்கிள்ளி

மணக்கிள்ளி என்பவள் சேர அரசன் இமயவரம்பன் நெடுஞ்சேரலாதன் மனைவி. 
கடல்பிறக்கோட்டிய செங்குட்டுவன் தாயார். 
கண்ணகிக்குச் சிலை எடுத்த சேரன் செங்குட்டுவன் தாயைச் சிலப்பதிகாரம் திகழொளி ஞாயிற்றுச் சோழன் மகள் என்று குறிப்பிடுகிறது. 
## அடிக்குறிப்பு

பகுப்பு:சேர அரசிகள்
பகுப்பு:சோழ அரசர்கள்
மதுரை பொன்னுசாமிப் பிள்ளை

**மதுரை பொன்னுசாமிப் பிள்ளை** (எ) **பொன்னுசாமி**, 1887 ஆம் ஆண்டில் பிறந்தார். இவரது தந்தையார் முத்துக்கருப்பப் பிள்ளை, தாயார் அலமேலு அம்மையார் ஆவார். இவரது தந்தையார் முத்துக்கருப்பப் பிள்ளையின், நாகசுர இசையில் மகிழ்ந்த எட்வர்டு மன்னர், நூறு வெள்ளி நாணயங்களைப் பரிசாக அளித்தார்.

## கல்வியும், புலமையும்
*தமது தந்தையாரிடம் நாதசுரப் பயிற்சியைப் பொன்னுசாமி பெற்றார். பிறகு மதுரை சௌந்தர பாண்டியன் நாதசுரக்காரரிடமும், கும்பகோணம் நாராயண நாயனக்காரரிடமும் பயிற்சி பெற்றார். 
*எட்டயபுரம் இராமச்சந்திர பாகவதரிடம் பாட்டும் வீணையும் பயின்றார்.
*1895 ஆம் ஆண்டு முதல் கச்சேரி செய்யத் தொடங்கினார். 
*மைசூர் அரண்மனையில், அவைக்களக் கலைஞராகவும் விளங்கினார்.
*1904 ஆம் ஆண்டில், தாம் வசித்த தெருவில் சங்கீத ரத்ன விநாயகர் கோயில் ஒன்றைக் கட்டினார்.
* இந்நிலையில் தமிழ்ப் புலமையும், இசை வளமும் பெற்றவரானார்.
* இவர் சிலப்பதிகாரத்தையும், அதன் உரையையும் நன்கு பயின்றார். இதன் விளைவாகப் பூர்வீக சங்கீத உண்மை என்ற இசைத் தமிழ் ஆய்வு நூலொன்றை வெளியிட்டார்.
* பூர்வீக சங்கீத உண்மை என்ற நூலை இயற்றினார். மேளகர்த்தா இராகங்கள் 32 மட்டுமே என்பதனை உறுதிப்படுத்தியவர்.

## மேற்கோள்கள்

பகுப்பு:1887 பிறப்புகள்
பகுப்பு:நாதசுவரக் கலைஞர்கள்
பகுப்பு:ஊர்ப் பெயரால் அறியப்படும் மக்கள்
பதுமன்தேவி

**பதுமன்தேவி** எனப்படுபவர்கள் பதுமன் என்ற பழனிமலைப் பகுதியை ஆண்ட அரசனின் இரண்டு மகள்களைக் குறிக்கும். இருவரும் இருவேறு சேர அரசர்களை மணந்து அரசி ஆயினர். இவர்கள் பெற்ற ஆண்பிள்ளைகள் அரசராயினர். 

ஒருத்தி வஞ்சியைத் தலைநகராகக் கொண்டு நாடாண்ட இமயவரம்பன் நெடுஞ்சேரலாதன் மனைவி ஆனாள். இவளது மக்கள் இருவர். களங்காய்க்கண்ணி நார்முடிச்சேரல், ஆடுகோட்பாட்டுச் சேரலாதன் என்னும் இவர்கள் முறையே கடல்பிறக்கோட்டிய செங்குட்டுவன் ஆட்சிக்கு முன்னும், பின்னும் வஞ்சியைத் தலைநகராகக் கொண்டு சேரநாட்டை ஆண்டனர்.

மற்றொருத்தி கருவூரைத் தலைநகராகக் கொண்டு சேரநாட்டை ஆண்ட செல்வக் கடுங்கோ வாழியாதன் மனைவி. இவள் மகன் பெருஞ்சேரல் இரும்பொறை என்னும் சேர மன்னன்.

## மேற்கோள்கள்

பகுப்பு:சேர அரசிகள்
தேசிய நெடுஞ்சாலை 234 (இந்தியா)

**தேசிய நெடுஞ்சாலை 234** (*National Highway 234 (India)*) என்பது இந்தியாவின் தேசிய நெடுஞ்சாலை ஆகும். இது 2010ஆம் ஆண்டில் இந்தியத் தேசிய நெடுஞ்சாலை ஆணையத்தால் அனைத்து தேசிய நெடுஞ்சாலைகளையும் மறுபெயரிடுவதற்கு முன்பு தேசிய நெடுஞ்சாலை 121 என அறியப்பட்டது.

## வழித்தடம்

* கன்னோசி அருகே தே. நெ. 34
* பிதுனா
* இட்டாவா
* கிசுயினி
* NH 34 போகெளன் அருகில்

## மேற்கோள்கள்

## வெளி இணைப்புகள்

* ஓபன்ஸ்ட்ரீட்மேப்பில் NH 234
பகுப்பு:இந்திய தேசிய நெடுஞ்சாலைகள்
குறுக்கிடா மாற்றுப்பாதை அமைப்பு

**குறுக்கிடா மாற்றுப்பாதை அமைப்பு** அல்லது **குளோவர் இதழ் மாற்றுப்பாதை** (*cloverleaf interchange*) அமைப்பில் இரண்டு மட்டங்களில் சாலை மாற்றங்கள் ஒன்றையொன்று குறுக்கிடாவண்ணம் நிகழ்கின்றன. சாலையின் இடது புறம் செல்லும் போக்குவரத்து ஒழுங்கில்   (*வலது புறம் செல்லும் நாடுகளில் திசைகளை மாற்றிக்கொள்க*), இடதுபுறம் செல்ல சேவைச் சாலைகள் அமைக்கப்படுகின்றன. வலது புறம் செல்ல (இடது கை ஓட்ட ஒழுங்கில்) வண்டிகள் மேலாக  அல்லது கீழாகச் செல்லும் சாலையில் நேராகச் சென்று பின்னர் முக்கால் வட்டமுள்ள (270°) சேவைச்சாலையின் மூலமாக குறுக்குச் சாலையில் இணையும்.

## படத்தொகுப்பு

## வெளி இணைப்புகள்
* Map of the Woodbridge, NJ Cloverleaf
* Map of the Toms River, NJ At Grade Cloverleaf
*UK-based discussion on cloverleaf interchanges 

பகுப்பு:சாலைகள்
பகுப்பு:கட்டிட கட்டுமானவியல்
சாத்தன்

**சாத்தன்** என்னும் பெயர் ஐயப்பனைக் குறிக்கும். இப்பெயர் எருதினையும் குறிக்கும்.

இப்பெயரில் உள்ள சங்ககாலப் புலவர்கள் குறித்த கட்டுரைகள்:
* சீத்தலைச் சாத்தனார்
* சாத்தனார்
* ஒக்கூர் மாசாத்தனார்
* பிரான் சாத்தனார்
* மோசிசாத்தனார்
* அரசன்கிழார் மகனார் பெருஞ்சாத்தன்
* பெருந்தோள் குறுஞ்சாத்தன்
இப்பெயரிலுள்ள அரசர்கள்
* ஒல்லையூர் கிழான் மகன் பெருஞ்சாத்தன் 
* சோணாட்டுப் பிடவூர் கிழான் மகன் பெருஞ்சாத்தன் 
* பாண்டியன் கீரஞ்சாத்தன்

சாத்தி என்பது சாத்தன் என்பதன் பெண்பால் பெயர்.
* ஒக்கூர் மாசாத்தியார்
கொம்பந்தானூர்

**கொம்பந்தானூர்** என்பது இந்திய மாநிலமான தமிழ்நாட்டின் திருநெல்வேலி மாவட்டத்தில் அமைந்துள்ளது. இங்குள்ள கொம்பமாடன் சுவாமி கோவிலே இந்த ஊரின் பெயர் வர ஒரு முக்கியமான காரணமாக விளங்கியது.

பகுப்பு:திருநெல்வேலி மாவட்டத்திலுள்ள கிராமங்கள்
செட்டிகுளம், திருநெல்வேலி மாவட்டம்

**செட்டிகுளம்,** திருநெல்வேலி மாவட்டத்தில்இருக்கும் ஒரு சின்ன கடற்கரை கிராமம்.

கன்னியாகுமரியைச் திருச்செந்தூருடன் இணைக்கும் கிழக்கு கடற்கரை சாலையில்,கன்னியாகுமரியில் இருந்து 12 கி.மீ. தொலைவில் அமைந்துள்ளது செட்டிகுளம். அருகில் உள்ள நகரம் நாகர்கோவில் ஆகும். கூடங்குளம் அணுமின் நிலையத்தைச் சேர்ந்த ஊழியர்களுக்காக செட்டிகுளம் அருகே *அனுவிஜய் டவுன்ஷிப்* அமைக்கப்பட்டுள்ளது. செட்டிகுளம் கடற்கரை தான் நெல்லை மாவட்டத்தின் மீக நீழமான கடற்கரை. இதன் தூரம் சுமார் 3கி.மீ.ஆகும். ஒரே நேர்கோட்டில் அமைந்துள்ளது. திருவிழா நாட்களில் மற்றும் பண்டிகை நாட்களில் கடற்கரையில் கூட்டம் அலைமோதும். மற்ற நாட்களில் ஊர் மக்கள் தினமும் குளித்து மகிழ்வர். செட்டிகுளம் கடற்கரையிலிருந்து பார்த்தால் கன்னியாகுமரி திருவள்ளுவர் சிலை மற்றும் விவேகானந்தர் பாறை அழகாக தெரியும். இந்த கடற்கரையில் இரவில் அதிகமாக நண்டுகள் வரும். காலை மாலை நேரத்தில் செட்டிகுளம் மக்கள் தியானம், விளையாட்டு, உடற்பயிற்சி ஆகியவற்றை தினமும் செட்டிகுளம் கடற்கரையில் மேற்கொள்கிறார்கள். செட்டிகுளம் பண்ணையூர் என்றால் பல மக்களுக்கு தெரியும்.

பகுப்பு:திருநெல்வேலி மாவட்டத்திலுள்ள கிராமங்கள்
கருத்திருமன் (கதைமாந்தர்)

**கருத்திருமன்** கல்கி எழுதிய பொன்னியின் செல்வன் புதினத்தில் வருகின்ற வாணி அம்மையை திருமணம் செய்துகொண்டவர் ஆவார்.

## கதாப்பாத்திரத்தின் இயல்பு
கரிய திருமால் என்னும் பெயரைக் கொண்ட கருத்திருமன் கோடிக்கரைக்கு அருகேயுள்ள தோப்புத்துறை என்னும் ஊரினைச் சார்ந்தவர். அவ்வூரிலிருந்து ஈழத் தீவுகளுக்குப் படகோட்டி கொண்டு வாழ்பவர். ஒரு முறை ஈழத்திலிருந்து தோப்புத்துறைக்குப் படகோட்டிக் கொண்டு வரும் போது, பெரும் புயலில் சிக்கிக் கொண்டார். படகு கவிழாமல் காத்துக் கோடிக்கரை அருகே வரும் போது மந்தாகினி தேவி கடலில் மிதப்பதனைப் பார்த்தார். அவளைக் காப்பாற்றி, திருமறைக்காடு எனும் ஊருக்கு அருகே படகைக் கரையேற்றி்னார். அப்போது அவள் பேசும், கேட்கும் திறனற்றவள் என்பதை அறிந்தார்.

மந்தாகினியை ஈழத்திலிருக்கும் தீவொன்றில் விட்டுவிட கருத்திருமன் மீண்டும் பயணப்பட்டபோது, வீரபாண்டியனையும் கடலிலிருந்து காத்து ஒரு தீவில் விட்டார். அங்கிருந்த ஒரு மனிதர், மந்தாகினியை அடையாளம் கண்டு, அவளைத் தன் மகளென்று கூறினார். வீரபாண்டியன் இலங்கை மன்னனுக்கு கருத்திருமனிடம் ஓலை கொடுத்தனுப்பினான். பின்பு ரோஹண நாட்டிற்கு கருத்திருமனும், வீரபாண்டியனும் சென்று, இலங்கை அரசனுடன் பல இடங்களுக்குச் சென்றனர். இறுதியாக ஒரு பள்ளத்தாக்கொன்றில் பாண்டிய மன்னர்களின் மணி மகுடமும், இரத்தின ஹாரமும், அளவில்லாத பொற் காசுகள், நவரத்தினங்களும், விலை மதிப்பில்லாத ஆபரணங்களும் இருந்தன.

வீரபாண்டியன் சில பொற்காசுகளைக் கருத்திருமனிடம் அளித்து மந்தாகினியை கவனமாகப் பார்த்துக் கொள்ளுமாறு கூறினான். மீண்டும் ஈழத்தீவிற்குக் கருத்திருமன் வந்த போது மந்தாகினியையும், அவள் தந்தையையும் காணாமல் திகைத்தான். கோடிக்கரைக்குச் சென்று பார்த்தபோது, தியாக விடங்கரின் வீட்டில் மந்தாகினி இருந்தாள். அவளுடன் இருந்த வாணி அம்மையை கருத்திருமன் திருமணம் செய்து கொள்ள எண்ணினான். அதற்குள் குழகர் கோவிலுக்கு வந்த செம்பியன் மாதேவி இரு சகோதரிகளையும் பழையாறைக்கு அழைத்துச் சென்றுவிட்டார். எனவே பழையாறைக்கு கருத்திருமன் சென்ற போது, அங்கே வாணி அம்மை ஒரு குழந்தையைப் புதைக்கப் பள்ளம் தோண்டிக் கொண்டிருப்பதைக் கண்டு, குழந்தை உயிருடன் உள்ள செய்தியைத் தெரிவிக்கிறார். அதை அறி்ந்த வாணி அம்மை திகைக்கிறார். பின் இருவரும் சேர்ந்து அந்த குழந்தையை வளர்க்க முடிவு செய்து பழையாறையை விட்டு புறப்படுகின்றார்கள்.

தஞ்சை பாதாள சிறையில் பைத்தியமாகக் கருத்திருமன் அடைபட்டுக் கிடக்கின்றார். பாதாளச் சிறையில் பக்கத்து அறையில் சேந்தன் அமுதன் சிறையில் இருக்கும் போது, அவனிடம் தனக்குப் பாண்டிய மணிமகுடம் இருக்கும் இடம் தெரியுமென்றும், அதற்குப் பதிலாக பாடலொன்றைத் தனக்கு கற்றுத் தரும்படியும் கூறுகிறார். இந்த செய்தியைப் பினாகபாணியும் அறிகிறான். வந்தியத்தேவன் சிறையில் இருக்கும் போது, இருவரும் பேசி அங்கிருந்து தப்புகின்றார்கள். பழையாறையில் உள்ள குடிசையில் சேந்தன் அமுதன் நோயுற்று கிடப்பதை அறிந்து தப்பிச் செல்லும் முன் அவனைக் காண விழைகின்றார்கள். அங்கு மதுராந்தகத் தேவனிடம் அவன் பாண்டியனின் மகன் என்ற உண்மையைக் கருத்திருமன் கூறி, இலங்கைக்குச் சென்று உதவி பெற யோசனை கூறுகிறான். இருவரும் இலங்கைக்குப் போகும் வழியில் பினாகபாணியின் துணையுடன் வருகின்ற கந்தன் மாறனிடமிருந்து கருத்திருமன் தப்புவதோடு இக் கதாப்பாத்தரத்தினைக் கல்கி முடித்துக்கொள்கின்றார்.

## நூல்கள்
கருத்திருமனை கதாபாத்திரமாக கொண்டு வெளிவந்துள்ள நூல்கள்.

* பொன்னியின் செல்வன் - கல்கி

## இவற்றையும் பார்க்கவும்

பகுப்பு:பொன்னியின் செல்வன் கதை மாந்தர்கள்
வீரபாண்டியன் (கதைமாந்தர்)

**வீரபாண்டியன்** கல்கி எழுதிய பொன்னியின் செல்வன் புதினத்தில் வருகின்ற மந்தாகினியின் கணவனும், நந்தினி, மதுராந்தகனின் தந்தையும் ஆவார். வரலாற்றில் இடம்பெற்ற வீரபாண்டியனைச் சற்று புனைவுடன் இணைத்து கதாபாத்திரமாக வடிவமைத்துள்ளார் கல்கி.

## கதாபாத்திரத்தின் இயல்பு
வீரபாண்டியன் இலங்கை அரசரோடு சேர்ந்து சுந்தர சோழரின் படைகளை எதிர்த்துப் போர் புரிந்தான். அதில் தோல்வியுற்று சில காலம் மறைந்திருந்தான். கடலில் நினைவற்று கிடந்த வீரபாண்டினைக் கருத்திருமன் எனும் படகோட்டி காப்பாற்றினான். படகில் இருந்து இறங்கியதும் அங்கிருந்த ஒரு மனிதர், மந்தாகினியை அடையாளம் கண்டு, அவளைத் தன் மகளென்று கூப்பிட்டு சென்றார். பின் அந்த மனிதர் மந்தாகினியை தன் குடும்பத்தாருடன் ஒப்படைத்துவிட்டு இறந்து விட்டார். வீரபாண்டியன் இலங்கை மன்னனுக்குக் கருத்திருமனிடம் ஓலை கொடுத்தனுப்பினான். பின்பு உரோகண நாட்டிற்கு கருத்திருமனும், வீரபாண்டியனும் சென்று அங்கு இலங்கை அரசனுடன் பல இடங்களுக்குச் சென்றனர். இறுதியாக ஒரு பள்ளத்தாக்கொன்றில் பாண்டிய மன்னர்களின் மணி மகுடமும், இரத்தின ஆரமும், அளவில்லாத பொற்காசுகள், நவரத்தினங்களும், விலை மதிப்பில்லாத ஆபரணங்களும் இருந்தன.

இலங்கை மன்னர், கருத்திருமனிடம் பொற்காசுகளை அளித்து  மந்தாகினியைக் கவனமாக பார்த்துக் கொள்ளுமாறு கூறினான். இலங்கை அரசனுடன் இணைந்து பெரும் படை திரட்டி மீண்டும் சோழப் பேரரசின் மீது போர் தொடுத்தான். சுந்தர சோழர் படையினைத் தலைமை தாங்கிய ஆதித்த கரிகாலனிடம் தோற்று ஓடி ஒளிந்தான். அவனைத் தேடிவந்த ஆதித்த கரிகாலனிடம் ஆழ்வார்க்கடியான் மரத்தின் மீது ஒளிந்து கொண்டு, அசிரீரி போல வீரபாண்டியன் ஒளிந்திருக்கும் இடத்தினைத் தெரிவித்தான். இறுதியாக வீரபாண்டியனின் தலையை வெட்டி ஆதித்த கரிகாலன் வெற்றி கொண்டான்.

## நூல்கள்
வீரபாண்டியனைக் கதாபாத்திரமாகக் கொண்டு வெளிவந்துள்ள நூல்கள்.

* பொன்னியின் செல்வன் - கல்கி

## பொன்னியின் செல்வன் ஐந்தாம் பாகம் 58-ஆம் அத்தியாயம்

பகுப்பு:பொன்னியின் செல்வன் கதை மாந்தர்கள்
கண்டராதித்தர் (கதைமாந்தர்)

**கண்டராதித்தர்** கல்கி எழுதிய பொன்னியின் செல்வன் புதினத்தில் வருகின்ற சோழ மன்னனும், செம்பியன் மாதேவியின் கணவரும் ஆவார். வரலாற்றில் இடம்பெற்ற கண்டராதித்தரைச் சற்றுப் புனைவுடன் இணைத்து கதாபாத்திரமாக வடிவமைத்துள்ளார் கல்கி.

## கதைமாந்தர் இயல்பு
சோழப் பேரரசின் மன்னராக இருந்தாலும், அரசாங்க காரியங்களில் விருப்பமின்றி, சிவ பக்தியில் திளைக்கும் மனம் படைத்தவர் கண்டராதித்தர். சிவ பக்தியால் சிவஞான கண்டராதித்தர் சோழர் என்று புகழப்படுபவர். செம்பியன் மாதேவி சிவபக்திமான் என்பதை அறிந்து அவரைத் திருமணம் செய்து கொண்டவர்.

## பொன்னியின் செல்வனில்

பராந்தக சோழரின் ஆட்சிக்குப் பிறகு, அவருடைய மகன்களான இராசாத்திதரும், அரிஞ்சைய சோழரும் போருக்கு செல்கிறார்கள். அங்கே இராசாதித்தர் மறைந்துவிட, அரிஞ்சய சோழரும் பெரும்காயமடைகிறார். அந்நேரத்தில் ஈழப் போருக்குச் சென்ற சுந்தர சோழரும் கிடைக்காததால் கண்டராதித்தர் சோழ மன்னராகிறார். போர், ஆயுதம், அரசியல் இவற்றில் விருப்பம் கொள்ளாமல் சிவ வழிபாட்டிலேயே காலம் கழிக்கின்றார். ஓர் நாள் மழவரையருடன் வரும் போது சிவாலயத்தில் தவத்தில் மூழ்கியிருக்கும் செம்பியன் மாதேவியைப் பார்க்கின்றார். மழவரையர் முதலியோருடன் அவள் அருகில் சென்று யார் இந்த பெண்ணென வினவுகிறார். தவம் கலைந்து எழுந்திருக்கும் செம்பியன் மாதேவி சிவனே காட்சிதருவதாக எண்ணி மனமுருகி வணங்கி, கண்களில் நீர் கோர்க்க நிற்கின்றாள். பின்பு தன் முன்னே இருப்பது சிவனல்ல, அரசன் என்பதை அறிந்து ஓடிவிடுகிறாள். தன்னைப்போலவே சிவசிந்தனையில் இருக்கும் பெண்ணைத் திருமணம் செய்துகொள்ள கண்டராதித்தர் விரும்புகிறார். செம்பியன் மாதேவியும் சிவபக்தரான கண்டராதித்தரை ஏற்றுக் கொள்கிறாள்.

நீண்ட காலம் மகவு ஆசையின்றி இருந்தார்கள். ஆனால் செம்பியன் மாதேவி பிற பெண்கள் குழந்தைகளுடன் இருப்பதைக் கண்டு தாய்மையடைய விருப்பம் கொள்கிறார். அவருக்கு பிறக்கும் குழந்தை இறந்தே பிறக்கிறது. அதனால் அரண்மனையில் மந்தாகினி பெற்றெடுத்த ஒரு பிள்ளையைச் செம்பியன் மாதேவி வளர்க்கிறார். சோழ குலத்தில் பிறக்காத குழந்தை சோழ மன்னராக வருவது, சோழ குலத்திற்குச் செய்யும் பாவச் செயல் என்று கண்டராதித்தர் நினைக்கிறார். எக்காரணம் கொண்டும் செம்பியன் மாதேவி வளர்க்கும் குழந்தை சோழ மன்னராகக் கூடாதென செம்பியன் மாதேவியிடம் கூறுகிறார். அதனை ஏற்றுத் தன் பிள்ளையென வளர்க்கும் மதுராந்தகனைச் சிவ பக்திமானாக மாற்றுகிறார் செம்பியன் மாதேவி.

## நூல்கள்
கண்டராதித்தரைக் கதைபாத்திரமாக கொண்டு வெளிவந்துள்ள நூல்கள்.

* பொன்னியின் செல்வன் - கல்கி

## இவற்றையும் பார்க்கவும்

பகுப்பு:பொன்னியின் செல்வன் கதை மாந்தர்கள்
குடந்தை சோதிடர் (கதைமாந்தர்)

**குடந்தை சோதிடர்** கல்கி எழுதிய பொன்னியின் செல்வன் புதினத்தில் வருகின்ற சோதிட நிபுணர் ஆவார். பல்வேறு நாட்டின் அரச குமாரர்கள், அரச குமாரிகளின் சிதகங்களை சேர்த்து வைத்திருப்பவர். பழையாறை இளவரசி குந்தவை பிராட்டியும், கொடும்பாளூர் இளவரசி வானதி தேவியும் அடிக்கடி சோதிடம் பார்க்க குடந்தை சோதிடரின் வீட்டிற்கு வருகை தருகிறார்கள். அவ்வாறு வருகையில் வந்தியத் தேவன் குந்தவையை முதன்முறை சந்திக்கிறான். 

சோழப் பேரரசின் மதிமந்திரியான அநிருத்தப் பிரம்மராயரின் ஒற்றனாகவும் அறியப்படுகிறார். அரசாங்க விசயங்களை தன்னுடைய பேச்சாற்றலால் பிறரிடமிருந்து அறிந்து அநிருத்தரிடம் சொல்வதாக பாண்டிய ஆபத்துதவிகள் நம்புகின்றார்கள்.

## வெளி இணைப்புகள்
* அநிருத்தப் பிரம்மராயர் தொடர்பான பதிவு 

## இவற்றையும் பார்க்கவும்
ஆழ்வார்க்கடியான் நம்பி
இராஜாதித்தர் (கதைமாந்தர்)

**இராஜாதித்தர்** கல்கி எழுதிய பொன்னியின் செல்வன் புதினத்தில் வருகின்ற பராந்தக சோழ மன்னனின் முதல் புதல்வரும், அரிஞ்சய சோழர் மற்றும் கண்டராதித்தரின் சகோதரன் ஆவார். வரலாற்றில் இடம்பெற்ற இராஜாதித்தரைச் சற்றுப் புனைவுடன் இணைத்து கதாபாத்திரமாக வடிவமைத்துள்ளார் கல்கி.

## கதைமாந்தர் இயல்பு
பராந்தக தேவரின் முதல் புதல்வர் இராஜாதித்தர். இவர் தக்கோலம் போரில் பெரும்படையை எதிர்த்து யானைமேல் இருந்து போர் செய்தார். கன்னரதேவனுடைய சைன்யத்தை முறியடித்துவிட்டு, யானை மீதிருந்தபடி உயிர் துறந்து வீர சொர்க்கம் எய்தினார். அவருடைய அம்பு பாய்ந்த உடலை சோழ மாளிகையில் வைத்து சோழப் பெண்கள் அழுதார்கள். அவருடைய வீர வரலாற்றினை மக்கள் நினைவு கூறும் வகையில் சோழ நாடெங்கும், நாடகங்கள் இயற்றப்படுகின்றன. இவரே வீர நாராயண ஏரியைத் திட்டமிட்டு உருவாக்கித் தந்ததாகவும் பொன்னியின் செல்வனின் கல்கி குறிப்பிடுகிறார்.

## நூல்கள்
இராஜாதித்தரை கதைபாத்திரமாக கொண்டு வெளிவந்துள்ள நூல்கள்.

* பொன்னியின் செல்வன் - கல்கி

## இவற்றையும் பார்க்கவும்

பகுப்பு:பொன்னியின் செல்வன் கதை மாந்தர்கள்
அரிஞ்சய சோழன் (கதைமாந்தர்)

**அரிஞ்சய சோழன்** கல்கி எழுதிய பொன்னியின் செல்வன் புதினத்தில் வருகின்ற பராந்தக சோழ மன்னனின் புதல்வரும், இராஜாதித்தர் மற்றும் கண்டராதித்தரின் சகோதரன் ஆவார். வரலாற்றில் இடம்பெற்ற அரிஞ்சய சோழனைச் சற்றுப் புனைவுடன் இணைத்து கதாபாத்திரமாக வடிவமைத்துள்ளார் கல்கி.

## கதைமாந்தர் இயல்பு
பராந்தக தேவரின் புதல்வர் அரிஞ்சயர். சோழ நாட்டின் வடக்குப் பகுதியை ஆக்கிரமித்துக் கொண்டிருந்த இராட்டிரகூடர்களை விரட்டுவதற்காகப் பெரும் படையை எதிர்த்துப் போர் புரிந்தவர். அப்போரில் படுகாயமுற்ற போதும், கண்டராத்தரின் மறைவுக்குப் பின் சோழ அரசராகப் பதவியேற்றார். மிகக் குறுகிய காலமே அரசராக இருந்தார். பின் உயிர்துறந்தார். இவருக்குப் பின் இவரின் மகன் சுந்தர சோழர் சோழப் பேரரசை ஆண்டார்.

## நூல்கள்
அரிஞ்சையரைக் கதைபாத்திரமாக கொண்டு வெளிவந்துள்ள நூல்கள்.

* பொன்னியின் செல்வன் - கல்கி

பகுப்பு:பொன்னியின் செல்வன் கதை மாந்தர்கள்
வானமா தேவி (கதைமாந்தர்)

**வானமா தேவி** கல்கி எழுதிய பொன்னியின் செல்வன் புதினத்தில் வருகின்ற சோழர் குல அரசியாவார். இவர் சுந்தர சோழரின் மனைவியும், ஆதித்த கரிகாலன்  இளைய பிராட்டி குந்தவை அருள்மொழிவர்மன் ஆகியோரது அன்னையும் ஆவார்.

சுந்தர சோழர் நோயுற்று படுக்கையிலிருந்த போது நொடியும் அவரைப் பிரியாது, அவருக்குத் துணையாக இருக்கிறார். இரவு பகலாக அவரைக் கவனித்து வருகிறார். மலையமான் என்கிற சிற்றரசரின் மகளானவர். மந்தாகினி தேவி சுந்தர சோழரை காண வருகின்ற போது, சகோதரியாக பாவிக்கிறார். மந்தாகினியின் தோற்றத்தினைக் கண்டு சுந்தர சோழர் பயம் கொள்கிறார் என்று அவரின் மனம் அறிந்து குந்தவையிடம் மந்தாகினியை அலங்கரிக்கும் படி கூறுகிறார். சிறிது நேரத்தில் மந்தாகினியைக் காணவில்லை என்று அந்தப்புரத்துப் பெண்கள் தெரிவிக்கும் போது, அங்கிருக்கும் கண்ணாடியில் முகம் பார்த்து வெட்கம் கொண்டு அவர் சென்றிருப்பார் எனத் தெரிவிக்கிறார்.

## இவற்றையும் பார்க்கவும்
* சுந்தர சோழர் 
* ஆதித்த கரிகாலன்
* இளைய பிராட்டி குந்தவை
* வந்தியத் தேவன்

பகுப்பு:பொன்னியின் செல்வன் கதை மாந்தர்கள்
மேக்ஸ் வோன் உலோ

**மேக்ஸ் வோன் உலோ**(Max Theoder Felis Von Laue: 9 அக்டோபர் 1879 – 24 ஏப்ரல் 1960) செருமானிய அறிவியலறிஞர். பெயர் தெரியாதக் கதிர்களில் படிகங்களின் மூலம் ஏற்படும் விளிம்பு விளைவு பற்றிய கண்டுபிடிப்பிற்காக 1914 ஆம் ஆண்டு நோபல் பரிசு பெற்ற இயற்பியலறிஞர்.  ஐன்ஸ்டீனுடைய சார்புக் கோட்பாடு, உலோகங்களின் மீ கடத்து தன்மை ஆகியவற்றிலும் ஆய்வு மேற்கொண்டவர்.

## மேற்கோள்

பகுப்பு:நோபல் இயற்பியற் பரிசு பெற்றவர்கள்
பகுப்பு:1879 பிறப்புகள்
பகுப்பு:1960 இறப்புகள்
பகுப்பு:நோபல் பரிசு பெற்ற செருமானியர்கள்
பகுப்பு:செருமானிய இயற்பியலாளர்கள்
சந்திரமதி (கதைமாந்தர்)

**சந்திரமதி** கல்கி எழுதிய பொன்னியின் செல்வன் புதினத்தில் வருகின்ற  கடம்பூர் இளவரசி மணிமேகலையின் தோழியாவாள்.

வந்தியத்தேவனின் முகத்தினைக் கண்ணாடியில் கண்ட மணிமேகலைக்கு அது உண்மையா பிரமையா என்று சந்தேகம் வந்தது. வேட்டை மண்டபத்திற்குள் வந்தியத்தேவன் ஒளிந்திருக்கிறானா என்று பார்க்க சந்திரமதியுடன் செல்கிறாள். இருவரும் மாறி மாறி பரிகசித்துக் கொள்கிறார்கள். அங்கிருந்த வாலில்லா குரங்குதான் கண்ணாடியில் தெரிந்தாகப் பரிகசிக்கின்றாள் சந்திரமதி. வந்தியத்தேவன் தன்னை குரங்கு என்று சந்திரமதி கூறியதைக் கேட்டபொழுது தனக்குக் கோபம் வந்ததையும் நிலமை கருதி தான் அமைதியாய் இருந்ததையும் பின்னர் மணிமேகலையுடன் உரையாடுகையில் தெரிவிக்கிறான்.

## இவற்றையும் பார்க்கவும்
* வந்தியத் தேவன்

பகுப்பு:பொன்னியின் செல்வன் கதை மாந்தர்கள்
ஆந்திரப் பல்கலைக்கழகம்

**ஆந்திரப் பல்கலைக்கழகம்**, ஆந்திர பிரதேசத்தில் விசாகப்பட்டினத்தில் உள்ள ஒரு பழமையான பல்கலைக்கழகமாகும். இது 1926 ஆம் ஆண்டில் தொடங்கப்பட்டது.

ஆந்திரப் பல்கலைக்கழகம் வடக்கு வளாகம், தெற்கு வளாகம் என்று பிரிக்கப்பட்டுள்ளது. இந்தப் பல்கலைக்கழகத்தோடு  ஐந்து மாவட்டங்களில் இருந்து 575 கல்லூரிகள் இணைக்கப்பட்டுள்ளன.

## மேற்கோள்கள்

பகுப்பு:ஆந்திரப்பிரதேச பல்கலைக்கழகங்கள்
பகுப்பு:1926 ஆம் ஆண்டில் ஏற்படுத்தப்பட்ட கல்வி நிறுவனங்கள்
பழையர்

பழையர் என்போர் சங்ககாலத்துப் பழங்குடி மக்கள். தமிழ்நாட்டிலும், தமிழ்நாட்டைத் தாண்டிச் செல்லும் எல்லைப் பகுதிகளிலும் வாழ்ந்துவந்தனர். தழையாடையைத் துணிக்கு மேல் ஒப்பனைக்காக உடுத்தும் பழக்கம் உடையவர்கள். வழிப்போக்கர்களுக்கும் விருந்தளிக்கும் பழக்கம் உள்ளவர்கள். கொற்கையில் வாழ்ந்த இந்த மக்கள் முத்துக் குளித்து வாழ்ந்துவந்தனர்.

பாண்டியனின் கொற்கைத் துறைமுகத்தில் பழையர் பழங்குடி மக்கள் நிறைநிலா நாளின் அந்தி வேளையில் தழையாடை உடுத்திக்கொண்டு முத்துக்களையும், சங்குகளையும் போட்டு கடல் தெய்வத்தை வழிபட்டனர். 

பொருள் தேடிச் சென்ற தமிழர், பழையர் குடிமக்கள் வாழ்ந்த நாட்டைக் கடந்து சென்றனர். அந்த நாட்டில் அவர்களுக்குத் தழையாடை பழையர் மகளிர், கரடி உண்ட புலால் மிச்சிலை மூங்கில் குழாயில் பக்குவப்படுத்திச் சேமித்து வைத்திருந்து எல்லாத் தெருக்களிலும் வழிப்போக்கர்களுக்குப் பகிர்ந்தளித்து உண்பர். 

பழையன் என்னும் பெயர்கொண்ட அரசர்கள் இந்த இனத்தைச் சேர்ந்தவர்கள்.
## அடிக்குறிப்பு

பகுப்பு:தமிழர் நாட்டுப்புறவியல்
தட்சிணரூபிணி

thumb|125px|right|தட்சிணரூபிணி
**தட்சிணரூபிணி** அல்லது **தட்சிணாமூர்த்தி அம்மன்**, பெண் வடிவத்தில் உள்ள  தட்சிணாமூர்த்தி கடவுளைக் குறிக்கும் பெயராகும். இக்கடவுளின் உருவச்சிலை, சிதம்பரம் தில்லைக்காளி கோயிலில் உள்ளது.

## அமைவிடம்
சிதம்பரத்தில் இருந்து கடலூர் செல்லும் சாலையில் இத்திருத்தலம் அமைந்துள்ளது.

## மேற்கோள்கள்


பகுப்பு:இந்து பெண் தெய்வங்கள்
ஜார்ஜ் டவுன், சென்னை

**ஜார்ஜ் டவுன் ** (*George Town*) தமிழ்நாட்டின் தலைநகர் சென்னையில் அமைந்துள்ள வரலாற்றுச் சிறப்புமிக்க ஒரு நகர்ப்புறப் பகுதியாகும். புனித ஜார்ஜ் கோட்டை கட்டப்பட்டபிறகு இங்கு குடியேற்றம் நிகழ்ந்தது; இதுவே சென்னையில் அமைந்த முதல் குடியிருப்புப் பகுதியாகும்.  குடிமைப்பட்ட காலத்தில் இது  *கறுப்பர் நகரம்* என அழைக்கப்பட்டு வந்தது.  1911-ஆம் ஆண்டில் பிரித்தானிய மன்னர் ஐந்தாம் ஜார்ஜ் இந்தியாவின் பேரரசராக முடி சூடியபோது இப்பகுதிக்கு ஜார்ஜ் டவுன் என பெயர் மாற்றப்பட்டது. 
thumb|left|வரைபடத்தில் புனித ஜார்ஜ் கோட்டையும் ஜார்ஜ் டவுனும்
நகரத்தின் மற்ற குடிமைப்பட்டக் காலப் பெயர்கள் மாற்றப்பட்டபோதும் இப்பகுதி இன்றும் அலுவல்முறையாக ஜார்ஜ் டவுன் என்றே அழைக்கப்பட்டு வருகிறது. 1640களில் சென்னை இங்கிருந்துதான் வளரத் துவங்கியது. புனித ஜார்ஜ் கோட்டைக்கு அண்மையில் உள்ளூர்வாசிகளின் குடியிருப்பாக துவங்கிய ஜார்ஜ் டவுன் குடிகளின் தேவைகள் மற்றும் ஆட்சியாளர்களின் வசதிகளை முன்னிட்டு விரைவாக வளரத் தொடங்கியது. முன்பு இந்துக் கோவிலாக இருந்தவிடத்தில் உயர் நீதி மன்ற வளாகமும் முதல் கலங்கரை விளக்கமும் கட்டப்பட்டன. அங்கிருந்த *சென்னக் கேசவப் பெருமாள்* மற்றும் *சென்ன மல்லிசுவரசுவாமி* கோவில்கள் தற்போதுள்ள இடத்தில் தங்கச்சாலைக்கு இடம் பெயர்க்கப்பட்டன. இவை இந்துக்களிடையே *பட்டணம் கோவில்* என புகழ்பெற்றிருந்தன.

## மேற்கோள்கள்

## வெளி இணைப்புகள்
*புனித ஜார்ஜ் கோட்டை மற்றும் ஜார்ஜ் டவுனின் வரலாறு

## அமைவிடம்

﻿

பகுப்பு:சென்னை சுற்றுப் பகுதிகள்
பகுப்பு:சென்னை மாவட்டத்திலுள்ள ஊர்களும் நகரங்களும்
கைலாசகிரி மலை

**கைலாசகிரி** என்ற தீர்த்த மலை வேலூர் மாவட்டத்தில் உள்ள ஆம்பூரில் உமராபாத் என்ற ஊருக்கு அருகில் ஆம்பூர் குடியாத்தம் நெடுஞ்சாலையில் அமைந்துள்ள கோயில் ஊராகும். இக்கோயில் முருகன் கோயிலாகும். இக்கோயில் இம்மாவட்டத்தில் பிரசித்தி பெற்றது. குறிப்பாக ஆம்பூரைச் சுற்றியுள்ளவர்கள் இக்கோயிலுக்கு அதிகமாக வருகின்றனர். இக்கோயிலில் ஆடிக்கிருத்திகை அன்று முக்கியமான திருமுழுக்கு நடைபெறுகிறது.

## அமைப்பு
இக்கோயிலில் பல குளங்கள் உள்ளன. மேலும் பல குகைகள் உள்ளன. இதனை ஆற்காடு நவாப் போருக்காக பயன்படுத்தியுள்ளார். மிக உயரமான மலைக்காட்டில் அமைந்துள்ளதால் சுற்றியிருக்கும் கிராமங்களையும் ஆறுகளையும் காண பிரம்மிக்கத்தக்கதாக இருக்கும். அதிகமான படிக்கட்டுகளில் ஏறமுடியாதவர்கள் வாகனத்தில் செல்ல வசதியாக மலைக்கு சாலை வசதிகள் செய்யப்பட்டுள்ளன.

## போக்குவரத்து
கிருத்திகையின்போது ஆம்பூரிலிருந்தும், குடியாத்தத்திலிருந்தும் பல பேருந்துகள் அரசால் இயக்கப்படுகின்றன.

## உயிரினங்கள்
கடல் மட்டத்திலிருந்து சுமார் 1000 அடிகள் உயரத்தில் அமைந்துள்ள இந்த கடாம்பூர் கைலாசகிரி மலையில் சிங்கவால் குரங்குகள் உள்ளன. 

## மேற்கோள்கள்

பகுப்பு:வேலூர் மாவட்டத்திலுள்ள முருகன் கோயில்கள்‎
ரோஜா முத்தையா

[thumb|முத்தையா, ஓவியர்<small>(ரோசா ஆர்ட்ஸ்)</small>, [ரோஜா முத்தையா ஆராய்ச்சி நூலகம் நிறுவியவர்]]

**ரோஜா முத்தையா** என்பவர் அடிப்டையில் ஓர் ஓவியர் ஆவார். இவரது சொந்த ஊர் சிவகங்கை மாவட்டத்தில் உள்ள கோட்டையூர் ஆகும். “ரோஜா ஆர்ட்சு” என்னும் கலைக்கூடத்தின் நிறுவனர். தன் சொந்த முயற்சியால் பல்லாயிரக்கணக்கான அரிய நூல்களைச் சேகரித்துப் பேணினார். சென்னை, தரமணியில் உள்ள ரோஜா முத்தையா ஆராய்ச்சி நூலகம் மறைந்த இவரின் பெயரால் அமைந்துள்ளது. இந்நூலகத்தைச் சிக்காகோ பல்கலைக்கழகத்தினர் ஊக்கத்தொகை அளித்துப் பராமரித்து வருகின்றனர்.

## மேற்கோள்கள்

பகுப்பு:1929 பிறப்புகள்
பகுப்பு:1992 இறப்புகள்
பகுப்பு:சிவகங்கை மாவட்ட மக்கள்
பகுப்பு:நாட்டுக்கோட்டை நகரத்தார்
பகுப்பு:தமிழ் மொழி ஆர்வலர்கள்
பகுப்பு:நூல் சேகரிப்பாளர்கள்
கள்ளிப்பட்டி. சு. குப்புசாமி

[thumb|200px|right|மாநில நல்லாசிரியர் விருது பெற்ற கள்ளிப்பட்டி. சு. குப்புசாமியை  அமைச்சர் [ஓ. பன்னீர்செல்வம் பாராட்டிப் பரிசு அளித்தல்]]
**கள்ளிப்பட்டி. சு. குப்புசாமி** (அக்டோபர் 2, 1948 - சனவரி 14, 2021) என்பவர் தமிழக எழுத்தாளர் ஆவார். தேனி மாவட்டம், பெரியகுளம் வட்டம், கள்ளிப்பட்டி எனும் ஊரில் பிறந்த இவர், இங்குள்ள நாயகம் நடுநிலைப்பள்ளியில் இடைநிலை ஆசிரியராகப் பணியாற்றி ஓய்வு பெற்றவர். இவர் தமிழ்நாடு அரசின் பள்ளிக் கல்வித் துறையின் சார்பில் வழங்கப்படும் சிறந்த ஆசிரியருக்கான “நல்லாசிரியர் விருது” எனும் “டாக்டர் ராதாகிருஷ்ணன் விருது” பெற்றவர். ஐம்பதுக்கும் அதிகமான நூல்களை எழுதியிருக்கும் இவர் எழுதிய *“மருது சகோதரர்கள்”* எனும் நூல் 2007 ஆம் ஆண்டிற்கான சிறந்த நூல்களில் சிறுவர் இலக்கியம் எனும் வகைப்பாட்டில் பரிசு பெற்றிருக்கிறது. தமிழ்நாடு அரசின் தமிழ் வளர்ச்சித் துறை மாவட்டம் வாரியாக வழங்கும் ‘தமிழ்ச்செம்மல்’ விருதினை 2018 ஆம் ஆண்டில் பெற்றிருக்கிறார்.

## மேற்கோள்கள்

பகுப்பு: தமிழக எழுத்தாளர்கள்
பகுப்பு: 1948 பிறப்புகள்
பகுப்பு:2021 இறப்புகள்
பகுப்பு:தேனி மாவட்ட எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:ஊர்ப் பெயரால் அறியப்படும் மக்கள்
அலெக்சாந்தர் மெர்வர்ட்டு

**அலக்சாந்தர் மிக்கைலோவிச் மெர்வர்ட்டு** (*Alexander Mikhailovich Mervart*) () (1884 - 1932), உருசிய நாட்டு இந்தியவியலாளரும் மொழியியாளரும் திராவிடவியலாளரும் ஆவார். உருசியாவின் முதல் திராவிட மொழியிலாளர் இவர் என்பது குறிப்பிடத்தக்கது.

இவர் 1913 ஆம் ஆண்டில் மனிதவியல் மற்றும் இனவியல் துறையின் இந்தியக் கிளையின் தலைவராக நியமிக்கப்பட்டார். 1914-1918 ஆண்டுகளில், இவரும் இவர் துணையரும் தென்னிந்தியா, இலங்கை, மலேசியா, சிங்கப்பூர், இந்தோனேசியா ஆகிய நாடுகளுக்கு சுற்றுப் பயணம் மேற்கொண்டனர், தென்னாசியா மற்றும் தென்கிழக்காசியா தொடர்பான கலை மற்றும் பண்பாட்டுப் பொருட்களை சேகரித்தனர். லெனின்கிரேடு நகருக்கு திரும்பியபின் லெனின்கிரேடு மாநில பல்கலைக்கழகத்தில் ஆசிரியராகப் பணியாற்றினார். இவர் உருசிய நாட்டுப் பல்கலைக்கழகத்தில் தமிழ் மொழிப் பாடத்தை முதன்முதலாக அறிமுகப்படுத்தினார் என்பது குறிப்பிடத்தக்கது. 1926-1929 ஆண்டுகளுக்கிடையான காலகட்டத்தில் இருபது அறிவியல் ஆய்வுக் கட்டுரைகளை வெளியிட்டார்.

## மேற்கோள்கள்
பகுப்பு:1884 பிறப்புகள்
பகுப்பு:1932 இறப்புகள்
பகுப்பு:திராவிடவியலாளர்கள்
பகுப்பு:தமிழ் ஆய்வாளர்கள்
எரிக் குட்டன்பருகு

**எரிக் குட்டன்பருகு** (*Erich Gutenberg*) ஜெர்மனியைச் சேர்ந்த பொருளியலாளர். இரண்டாம் உலகப் போருக்குப் பின் நவீன ஜெர்மானிய வியாபாரவியலை நிறுவியவராகக் கருதப்படுகிறார். நுண்பொருளாதாரவியல்(microeconomy) தத்துவத்தைக் கொண்டு நிறுவனங்களின் செயல்பாட்டை விளக்கினார். தன் முனைவர் பட்டத்தை அல்லே பல்கலைக்கழகத்தில் (University of Halle) பெற்றார்.

பிரெட்ரிச் சிகில்லர் பல்கலைக்கழகம்(Friedrich Schiller University of Jena), ஜொஹான் வோல்புகாங் பல்கலைக்கழகம் (Johann Wolfgang Goethe University of Frankfurt am Main), கோலோன் பல்கலைக்கழகத்தில் (University of Cologne) ஆகியவற்றில் பணியாற்றினார்.

பகுப்பு:1897 பிறப்புகள்
பகுப்பு:1984 இறப்புகள்
பகுப்பு:பொருளியலாளர்கள்
அலெக்சாந்தர் பியாதிகோர்சுகி

**அலெக்சாந்தர் பியாதிகோர்சுகி** (), உருசிய நாட்டுத் தத்துவவியலாளர், எழுத்தாளர், வரலாற்றாய்வாளர், தென்னாசிய பண்பாட்டு ஆய்வாளர் ஆவார். மொழியியலை நன்கு கற்ற இவர் தமிழ், உருசியம், சமற்கிருதம், பாளி, திபெத்தியம், ஜெர்மன், பிரெஞ்சு, இத்தாலியம், ஆங்கிலம் ஆகிய மொழிகளை நன்கு கற்றவர். கார்டியன் என்னும் ஆங்கில நாளிதழ் இவரை “உருசிய நாட்டு சிறந்த தத்துவவியலாளர் என்றும் சிறந்த சிந்தனையாளர் என்றும்” போற்றியது.

## இளமைப் பருவம்
பியாதிகொர்சுகி 1929 ஆம் ஆண்டு, சனவரி 30 ஆம் நாளில் மாஸ்கோவில் பிறந்தார். இவர் தந்தை மொசே விரிவுரையாளராகவும் ஆசிரியராகவும் பணியாற்றியவர், பின்னர், இரண்டாம் உலக்ப் போரின்போது ஆயுதந் தயாரிக்கும் கிடங்குக்கு தலைமைப் பொறியாளராக நியமிக்கப்பட்டார். அலெக்சாந்தார் அங்கே பணியாற்றினார். கணிதம், வேதியியல், இயற்பியல் பாடங்களில் தேர்ச்சி பெறாததால் பள்ளியிருந்து இருமுறை வெளியேற்றப்பட்டார். ஆனால், தன் தீவிர முயற்சியால் இலத்தீன் மொழியை கற்றறிந்தார். மொழியியல் படிப்பில் ஆர்வங்காட்டிய இவர், கையில் கிடைக்கும் எந்தச் செய்தியையும் படித்தார்.

## கல்வியும் பணியும்

1951 ஆம் ஆண்டில் மாஸ்கோ மாநில பல்கலைக்கழத்தில் தத்துவவியல் கற்ற இவர், ஸ்டாலின்கிராடு நகரில் உயர்நிலைப் பள்ளி வகுப்புகளில் வரலாறு பாடம் நடத்தினார். மீண்டும் மாஸ்கோ திரும்பி தெற்காசியவியல் கழகத்தில் (Institute of Oriental Studies) சேர்ந்தார். தமிழ் மொழியையும் இந்துத்துவத்தையும் கற்றார். 1960 ஆம் ஆண்டில் முதல் உருசியத் தமிழ் அகராதியை இவர் உருவாக்கினார். 
1964 ஆம் ஆண்டில் மனித உரிமைக்கெதிரான எழுத்தாளர் குழுவில் இணைந்தார். உருசிய அமைப்புக்கெதிரான முறையில் பழங்கால தெற்காசிய தத்துவங்களை ஆய்வு மேற்கொண்டதாக சிலர் கருதினர். இவரும் இவர் மொழியியல் துறை நண்பர்களும் சமற்கிருதம் தொடர்பான வாக்குவாதங்களில் ஈடுபடுவதாக அறியப்பட்ட இவர் 1968 ஆம் ஆண்டில் மாஸ்கோ தெற்காசிய ஆய்வுக்கழகத்திலிருந்து வெளியேறினார். தொடர்ந்து மாஸ்கோ பல்கலைக்கழகத்தில் விரிவுரையாற்றினார். இந்தியவியல் ஆய்வுகளை மேற்கொண்ட இவர், புத்த சமய ஆய்வுகளிலும் ஈடுபாடு கொண்டிருந்தார். இந்தியவியல் ஆய்வாளர்கள் தவிர்த்த பிறருடன் உளவியல் தொடர்பான ஆய்வுகளை மேற்கொண்டார். மெரப் மமர்டசுவில்லி என்னும் இவரது நண்பரும் இவருடன் சேர்ந்து ஆய்வுகளை மேற்கொண்டார்.

இலண்டன் நகருக்குச் சென்ற இவர் ஆக்சுபோர்டு பல்கலைக்கழகத்தில் விரிவுரைகள் ஆற்றினார். ஆப்பிரிக்க ஆசியவியல் பண்பாட்டுக் கழகத்தில் சேர்ந்து ஆய்வுகளை மேற்கொண்டார். ஐந்து முறை திருமணம் செய்து கொண்ட இவருக்கு நான்கு மகவுகள் உள்ளனர்.

## மேற்கோள்கள்

பகுப்பு:1929 பிறப்புகள்
பகுப்பு:உருசிய மொழியியலாளர்கள்
பகுப்பு:2009 இறப்புகள்
பகுப்பு:உருசிய மெய்யியலாளர்கள்
பகுப்பு:தமிழ் ஆய்வாளர்கள்
தலைவன்

***தலைவன்***  (*Thalaivan*)  என்பது ரமேஷ் செல்வன் இயக்கத்தில் சித்திரைச் செல்வன் தயாரிப்பில் 2014ஆம் ஆண்டு வெளிவந்த தமிழ் படமாகும். இப்படத்தில் அரசியல்வாதியான டி. டி. வி தினகரனின் தம்பி பாஸ், நிகேசா படேல் ஆகியோர் முக்கிய கதாபாத்திரங்களில் நடித்துள்ளனர்.  சந்தானம், சுமன், ஜெயப்பிரகாசு ஆகியோரும் உடன் நடித்துள்ளனர். படம் 2014 ஏப்ரல் 18 அன்று வெளியிடப்பட்டது. இசையமைப்பாளர் வித்தியாசாகர் இப்படத்துக்கு இசையமைத்திருந்தார்.

## மேற்கோள்கள்

பகுப்பு:2014 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:வித்தியாசாகர் இசையமைத்த திரைப்படங்கள்
பகுப்பு:சந்தானம் நடித்த திரைப்படங்கள்
பகுப்பு:மனோபாலா நடித்த திரைப்படங்கள்
பகுப்பு:கோவை சரளா நடித்த திரைப்படங்கள்